ทหารเรือบรรทุกเครื่องบินฝรั่งเศส ชาร์ล เดอ โกลป่วยโควิด 668 นาย
กระทรวงกลาโหมฝรั่งเศส ยัน พบโควิด-19 ระบาดบนเรือบรรทุกเครื่องบิน ชาร์ล เดอ โกล มีทหารป่วยแล้วอย่างน้อย 668 นาย หรือคิดถึง1 ใน 3 ของทหารบนเรือทั้งหมดเมื่อวันที่ 15 เมษายน 2563 เว็บไซต์ฟรานซ์24 รายงานกระทรวงกลาโหมฝรั่งเศสแถลงยืนยันพบเจ้าหน้าที่บนเรือบรรทุกเครื่องบิน ชาร์ล เดอ โกล (Charles-de-Gaulle) และเรือคุ้มกัน ป่วยโควิด-19 ถึง 668 ราย หรือคิดเป็น 1 ใน 3 ของทหารที่ประการบนเรือราว 2000 นาย ทำให้เรือลำดังกล่าวต้องยุติการปฏิบัติงานในทะเลเมดิเตอร์เรเนียนและมหาสมุทรแอตแลนติก และมุ่งหน้าเข้าเทียบท่าที่เมืองตูลง หลังเกิดการแพร่ระบาดของโรคโควิด-19 บนเรือผู้บังคับการเรือได้มีการออกคำสั่งกักตัวลูกเรือทั้งหมดเป็นเวลา 14 วันแล้ว พร้อมทั้งปฏิบัติการฆ่าเชื้อโรคบนเรือบรรทุกเครื่องบินชาร์ล เดอ โกล ซึ่งฝรั่งเศสได้ตรวจโรคเจ้าหน้าที่กองทัพเรือรวมทั้งหมด 1767 นาย ในจำนวนนี้มีทหาร 31 นายต้องเข้ารับการรักษาที่โรงพยาบาลด้วยโรคโควิด-19 และมีหนึ่งรายอาการสาหัส ในขณะที่ตัวเลขผู้ติดเชื้อรวมทั่วประเทศฝรั่งเศสทะลุ147863 และเสียชีวิต17167 ศพ
กระทรวงกลาโหมฝรั่งเศส ยัน พบโควิด-19 ระบาดบนเรือบรรทุกเครื่องบิน ชาร์ล เดอ โกล มีทหารป่วยแล้วอย่างน้อย 668 นาย หรือคิดถึง1 ใน 3 ของทหารบนเรือทั้งหมด
โควิด-19,โคโรนาไวรัส,ไวรัสโคโรน่า,COVID-19,เรือบรรทุกเครื่องบินชาร์ลเดอโกล,โควิดฝรั่งเศส